OpenLLM-France/wikimedia huggingface dataset:
# Szomolnokita

La szomolnokita és un mineral de la classe dels sulfats, que pertany al grup de la kieserita. Rep el seu nom de la localitat de Szomolnok, Hongria (actualment a Eslovàquia), on va ser descoberta.

## Característiques

La szomolnokita és un sulfat de fórmula química FeSO₄·H₂O. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la szomolnokita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

És un producte comú d el'alteració dels sulfurs de ferro com la pirita, la marcassita o la pirrotita. Va ser descoberta a la localitat de Smolník, situada al comtat de Gelnica, a la regió de Košice, Eslovàquia, on sol trobar-se associada a la romboclasa.

## Referències

* ↑ «Szomolnokite» (en anglès). Mindat. [Consulta: 11 juliol 2017].
# Nóvoie Pole

Nóvoie Pole (en rus: Новое Поле) és un poble de l'óblast d'Omsk, a Rússia, que en el cens del 2010 tenia 3 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Can Marçó

Can Marçó També conegut com el Merçó, el Marçó o el Marsó és una masia del terme municipal de Sant Martí de Centelles, a la comarca catalana d'Osona, en terres del poble rural de Sant Miquel Sesperxes.
Està situada a prop de l'extrem de ponent del sector central del terme municipal, en un lloc on aquesta masia i altres construccions tals com Can Costeta, Can Deixafer, Can Ferra, Can Ferrer, Ca l'Oleguer i Ca la Viuda formen el veïnat del Racó de la Font. Es troba al nord de la carretera C-1413b, entre els punts quilomètrics 9 i 10.

## Referències

* ↑ «Mapes de Patrimoni Cultural». Diputació de Barcelona. [Consulta: 25 abril 2021].

## Enllaços externs

* Can Marçó en el seu entorn, a l'Institut Cartogràfic de Catalunya
# Sukkal

Sukkal (traduït convencionalment del sumeri per 'visir') era una paraula que designava un tipus d'oficial de la cort d'un rei. També s'aplicava a una classe de divinitats a l'antiga Mesopotàmia. Els sukkals eren els encarregats de supervisar el compliment de les ordres dels reis i també actuaven com a enviats diplomàtics i feien les funcions de traductors dels dignataris estrangers. Les divinitats anomenades sukkals complien un paper similar a la mitologia, i actuaves de servidors, consellers i enviats dels principals déus del panteó mesopotàmic, com Enlil o Inanna. El sukkal més conegut és la deessa Ninshubur. Es representaven portant un bàcul, que probablement era el seu atribut. Feien de divinitats intercessores, que actuaven de mitjancers entre els creients i els déus principals.
El funcionari anomenat sukkal està documentat a tota la Mesopotàmia, al regne hurrita d'Arrapha, a Alalakh i a Mari. Era també un títol reial dels reis d'Elam, usat sobretot pels reis de la dinastia de Simashki i els epàrtides. Normalment era un títol que s'associava als prínceps hereus, que governaven una part del regne (el més sovint "Sukkal de Susa"). El títol es va abandonar a la meitat del segon mil·lenni aC.
Els sukkals divins es va incorporar a la religió hurrita, on els déus principals com Kumarbi o Hebat van sempre en companyia dels seus sukkals, tal com feien els seus homòlegs mesopotàmics.

## Referències

* ↑ Sharlach, T. M «Diplomacy and the Rituals of Politics at the Ur III Court». Journal of Cuneiform Studies, 57, 17, 2005, pàg. 99-100, 117.
# Conceptualisme

El conceptualisme en filosofia és una teoria que es troba a mig camí entre el nominalisme i l'anomenat realisme medieval o lògic. El conceptualisme manté que, tot i que els universals (abstraccions o idees abstractes) no tenen existència en el món exterior, sí que existeixen com a idees o conceptes en la ment i que hi impliquen alguna cosa més que paraules. Aquesta teoria està en oberta oposició al nominalisme, que defensa que les abstraccions (universals) són simples sorolls guturals sense cap materialitat i que només els objectes individuals i concrets tenen existència real.
El conceptualisme va ser adoptat, entre d'altres, pel filòsof escolàstic francès Pere Abelard. Posteriorment, va ser àmpliament difós pels filòsofs jesuïtes com Hurtado de Mendoza o Francisco Oviedo.

## Referències

* ↑ Neil A. Manson, Robert W. Barnard. The Bloomsbury Companion to metaphysics (en anglès). Londres Nova Delhi Nova York Sydney: Bloomsbury Academic, 2015, p. 95. ISBN 978-1-4725-8585-1.

## Enllaços externs

* Article sobre filosofia medieval.
# Can Ramoneda

«Can Ramoneda» té aquests significats:
* Can Ramoneda o Casa Torrabadella, edifici al municipi de Granollers (Vallès Oriental)
* Can Ramoneda (Esplugues de Llobregat), masia a Esplugues de Llobregat (Baix Llobregat)
* Can Ramoneda (Rubí) al Vallès Occidental
# Helena Costa

Helena Costa (portuguès: Helena Margarida dos Santos e Costa) (Alhandra, 15 d'abril de 1978) és una entrenadora de futbol. Va estudiar ciències de l'esport, va fer un màster en anàlisi del joc i es va formar com a entrenadora amb la UEFA i amb la Federació Portuguesa de Futbol. Va començar com a entrenadora principal d'infants de nou i deu anys al Sport Lisboa e Benfica i al 2012 era seleccionadora nacional de l'Iran. Va ser cridada el 2014 per entrenar el Clermont-Ferrand, però finalment el club es va tirar enrere. Actualment és reclutadora al Celtic de Glasgow.

## Referències

* ↑ «Helena Costa vai treinar a seleção feminina do Irão» (en portuguès de Portugal). [Consulta: 13 març 2022].
* ↑ «Helena Costa, die erste Frau, die ein Männerteam auf professionellem Niveau leitet» (en alemany), 13-05-2014. [Consulta: 13 març 2022].
* ↑ FC, Celtic. «Official Celtic Football Club Website». [Consulta: 13 març 2022].
# Dumaguete

Dumaguete és una ciutat de les Filipines, capital de la província de Negros Oriental. És també el principal port i la ciutat més gran de la província, amb una població de 116.392 habitants, segons el cens de 2007.
Dumaguete és coneguda per ser una ciutat universitària, gràcies a la presència de quatre universitats i un nombre d'altres instituts on estudiants de Negros Oriental i també d'altres províncies veïnes s'inscriuen per a l'educació terciària. La Universitat de Silliman és la més coneguda, per ser la primera universitat protestant i la primera universitat privada americana a l'Àsia. També hi ha 12 escoles primàries i 9 escoles secundàries. S'estima que la població universitària de la ciutat és d'uns 30.000 estudiants.
La ciutat atrau a un nombre considerable de turistes estrangers, especialment europeus, a causa de l'accés fàcil de transbordadors des de la ciutat de Cebu, l'existència de ressorts costaners i llocs de busseig, i l'atracció de dofins i balenes a la ciutat de Bais.
La ciutat té un aeroport domèstic amb vols diaris de les companyies Cebu Pacific i Philippine Airlines que enllacen Dumaguete amb Manila i Cebu.
La font d'energia de la ciutat prové de la planta geotèrmica a Palinpinon, al municipi de Valencia. La ciutat compta amb una xarxa de fibra òptica i és un node de telecomunicacions. És el punt d'aterratge per als cables de fibra òptica que uneixen Manila i les ciutats al sud de Luzon amb les grans ciutats al sud de les Filipines.

## Divisió administrativa

Dumaguete està dividida administrativament en 30 barangays, tots classificats com a urbans. Els vuit barangays de la zona central de la ciutat estan designats amb un nombre.
| Bagacay Bajumpandan Balugo Banilad Bantayan Batinguel Bunao Cadawinonan Calindagan Camanjac | Candau-ay Cantil-e Daro Junob Looc Mangnao-Canal Motong Piapi Barangay 1 (Tinago) Barangay 2 (Upper Lukewright) | Barangay 3 (Business section) Barangay 4 (Rizal Boulevard) Barangay 5 (Silliman Area) Barangay 6 (Cambagroy) Barangay 7 (Mangga) Barangay 8 (Cervantes Extension) Pulantubig Tabuctubig Taclobo Talay |

## Referències

* ↑ "CSF program up in Dumaguete". Manila Bulletin. By Atty. Ignacio Bunye. Posted July 5, 2009. Accessed October 14, 2009.
* ↑ "Heritage Diary of Negros Oriental" Arxivat 2018-03-12 a Wayback Machine.. Inquirer.net. By: Dexter Matilla. Posted July 14, 2008
* ↑ http://www.negroshub.com/dumaguete-city/ Arxivat 2010-09-26 a Wayback Machine. NegrosHub.com - Dumaguete City

## Enllaços externs

* Web oficial de la ciutat de Dumaguete Arxivat 2007-05-28 a Wayback Machine.
# Boríssovo (Bélgorod)

* Per a altres significats, vegeu «Boríssovo».
Boríssovo - Борисово (rus) - és un poble de l'óblast de Bélgorod, a Rússia. El 2010 tenia 239 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Can Mas (Castellgalí)

Can Mas és una obra de Castellgalí (Bages) inclosa a l'Inventari del Patrimoni Arquitectònic de Catalunya.

## Descripció

Conjunt d'edificacions col·locades formant un pati davant de l'edifici principal. Aquest és de planta rectangular i té alçada de planta baixa i dos pisos i s'hi ubiquen l'habitatge dels amos i el del masovers. Destaquen les arcades de la planta baixa i la solució de la façana principal que forma dues plantes porxades (planta baixa i primera) i els balcons de la segona, que segurament respon a una de les modificacions de l'edifici. S'ha de destacar la gran bassa o dipòsit d'aigua descobert situat darrere l'edifici.

## Referències

* ↑ «Can Mas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Sukhànovka (Tula)

* Per a altres significats, vegeu «Sukhànovka».
Sukhànovka (en rus: Сухановка) és un poble de l'óblast de Tula, a Rússia, segons el cens del 2010 tenia 105 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Tat

«Tat» té aquests significats:
* tati o tat, llengua iraniana variant del persa, parlada al Daguestan i l'Azerbaidjan.
* tatso poble tat, una de les ètnies del Daguestan i l'Azerbaidjan, descendents de perses.
Viccionari
# Nisos

Nisos és el nom dels següents personatges:
* Nisos (fill de Pandíon)
* Nisos (company d'Eneas)
# Resolució espectral

La resolució espectral o poder de resolució és una mesura del poder de separació d'un espectrògraf de l'espectre electromagnètic, correspon a l'interval de longituds d'ona més petit que es poden separar. Com més gran sigui la resolució, més detallat serà l'espectre que se'n podrà obtenir i es podran separar i mesurar ratlles d'intensitat i profunditat més feble.
Habitualment es defineix com:
$R={\frac {\lambda }{\Delta \lambda }},$
on λ és la longitud d'ona utilitzada per calcular o mesurar el calibratge, Δλ és la diferència més petita de longitud d'ona que es pot diferenciar. Per exemple, un espectrògraf com el STIS (Space Telescope Imaging Spectrograph, que va funcionar al Telescopi espacial Hubble fins al 2004)) podia separar diferències de longitud d'ona de 0,17 nm per a una longitud d'ona de 1000 nm, això donava una resolució espectral de 5.900.
La resolució espectral també pot ser expressada en termes de velocitat, llavors descriu la diferència entre velocitats que es pot diferenciar a partir de l'efecte Doppler. En aquest cas la definició seria:
$R=c\left({\frac {\Delta \lambda }{\lambda }}\right),$
on c és la velocitat de la llum. En el cas del STIS de l'exemple anterior, tindria una resolució espectral de 51 quilòmetres per segon.
# Erik Thorstvedt

Erik Thorstvedt (Stavanger, 28 d'octubre de 1962) és un futbolista noruec, ja retirat, que ocupava la posició de porter. Va guanyar 97 partits per a la selecció noruega, i va ser el titular de la porteria a la Copa del Món de la FIFA de 1994. Va jugar a Viking, Eik-Tønsberg, Borussia Mönchengladbach, IFK Göteborg i Tottenham Hotspur.

## Biografia

Thorstvedt va ser el primer noruec a guanyar la FA Cup quan la va guanyar amb els Spurs el 1991 i més tard es va convertir en el segon noruec a jugar a la Premier League. Durant el seu temps a Tottenham, Thorstvedt va viure a la ciutat de Hoddesdon, Hertfordshire.
Thorstvedt es va retirar el 1996 a causa de lesions a l'esquena. Després de la seva carrera com a jugador, va treballar com a entrenador de porters amb la selecció noruega i va tenir un breu període com a director de futbol a Viking.
Ha treballat com a comentarista/expert expert per a diversos canals de televisió, i va ser el presentador de televisió dels partits de la Royal League mostrats a TVNorge. També va ser l'entrenador de Tufte IL, un equip creat per al programa de televisió de realitat Heia Tufte!. Per la seva aparició en aquest programa va ser guardonat amb el premi a la personalitat televisiva de l'any dels lectors de Se og Hør. Els dilluns feia un programa setmanal de futbol anomenat "Matchball Mandag" a TV2 on ell i els convidats miraven els partits jugats a la màxima divisió noruega amb un enfocament humorístic.
Després de despuntar a diversos equips noruecs, el 1986 marxa a Alemanya per militar al Borussia Mönchengladbach. Posteriorment passa dos anys a Suècia, i el 1989 fitxa pel Tottenham Hotspur FC. A Londres hi jugaria 218 partits de lliga entre 1989 i 1996, quan penja les botes a causa d'una lesió.
Ha estat internacional amb Noruega en 97 ocasions. Va participar en la Copa del Món de Futbol de 1994.

## Referències

* ↑ Pedersen, Ole Petter. «Erik Thorstvedt». A: Store Norske Leksikon (en noruec). Kunnskapsforlaget.
* ↑ «Erik Thorstvedt, 28.10.1962» (en noruec). Norges Fotballforbund. Arxivat de l'original el 10 May 2003. [Consulta: 18 maig 2009].
* 1 2 Bolme, Magnus. «Erik Thorstvedt». A: Norsk biografisk leksikon (en noruec). Kunnskapsforlaget.
* ↑ Bolme, Magnus. «Erik Thorstvedt». A: Norsk biografisk leksikon (en noruec). Kunnskapsforlaget.
* ↑ Bolme, Magnus. «Erik Thorstvedt». A: Norsk biografisk leksikon (en noruec). Kunnskapsforlaget.
* ↑ Johannesen, Sturla «Thorstvedt skal lede Royal League». Nettavisen, 31-08-2004. Arxivat 5 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-05. [Consulta: 16 octubre 2022].
* ↑ Johansen, Per Kristian. «Erik Thorstvedt» (en noruec). Norwegian Broadcasting Corporation, 25-02-2008. [Consulta: 18 maig 2009].
* ↑ «Frøya med Årets TV-navn for femte gang» (en noruec). Hitra-Frøya, 22 December 2009, p. 13.
# Sèrie ATI Wonder

La sèrie ATI Wonder representa alguns dels primers productes addicionals per a targetes de vídeo per a ordinadors personals IBM i compatibles introduïts per ATI Technologies a mitjans i finals dels anys vuitanta. Aquestes targetes eren úniques en aquell moment, ja que oferien a l'usuari final una quantitat considerable de valor combinant el suport per a múltiples estàndards gràfics (i monitors) en una única targeta. La sèrie VGA Wonder va afegir un valor addicional amb la inclusió d'un port de ratolí de bus, que normalment requeria la instal·lació d'un adaptador de ratolí de Microsoft dedicat.
La sèrie VGA Wonder es va fusionar més tard amb la sèrie de targetes ATI Mach el 1990. Les targetes ATI Graphics Ultra (VRAM) i ATI Graphics Vantage (DRAM) comptaven ambdues amb ASIC Wonder VGA independents a més del seu processador gràfic compatible Mach8 8514. El Graphics Ultra més tard va ser rebatejat com a VGA Wonder GT. El 1992, la seva línia de productes següent, el Mach32, va integrar el nucli meravellós VGA i el coprocessador en un únic IC. En aquest moment, la línia VGA Wonder es va cancel·lar i es va substituir per una versió de Mach32 basada en DRAM de cost reduït coneguda com "ATI Graphics Wonder".

## Targetes MDA/CGA

Solució gràfica ATI Rev 3
* Chipset : ATI CW16800-A
* Admet: mode de targeta gràfica Hercules i modes de text ampliats de 132x25 / 132x44 en monitors monocroms TTL
* Suporta: Tots els modes CGA tant en monitors monocroms CGA/EGA com TTL
* El canvi entre la compatibilitat CGA i Hèrcules es fa mitjançant la utilitat subministrada (VSET.EXE) i no requereix un reinici
* La sortida de vídeo compost està disponible en un connector intern de 3 pins (sense suport per als colors, només funciona en els modes de text 40×25 o els modes gràfics de 320×200)
* Port: bus PC/XT de 8 bits

## Targetes EGA

ATI EGA Wonder (març de 1987)
* Chipset: ATI16899-0 + CHIPS P86C435
* Admet els modes gràfics CGA, Hercules mono i EGA
* Elimina el suport per al mode Plantronics/mode Hèrcules d'una sola pàgina/sortida composta
* Compatible amb pantalles MDA, CGA i EGA (interruptor DIP seleccionable)
* Port de vídeo compost intern per a màquines com IBM 5155 Portable
* 256 kb de DRAM
* Port: bus PC/XT de 8 bits
* MSRP original: 399 $

## Targetes VGA

Rendiment millorat ATI VIP o VGA (1987)
* Chipset: ATI 16899-0 i Xips P82C441
* Admet gràfics CGA, Hercules mono, EGA i VGA amb canvi de mode automàtic Softsense
* Compatible amb pantalles MDA, CGA, EGA i VGA (interruptor DIP seleccionable)
* Connectors TTL de 9 pins i analògics de 15 pins
* 256 kb de DRAM
* Port: bus PC/XT de 8 bits
* MSRP original: 449 dòlars (99 dòlars per al mòdul d'expansió de Compaq)

## Referències

* ↑ «AMD Release ATI All-In-Wonder HD Series Card» (en anglès). [Consulta: 17 gener 2024].
* ↑ Mills, Matt. «History of AMD, Its Most Outstanding Graphics Cards from ATI to RTG | ITIGIC» (en anglès americà), 02-12-2020. [Consulta: 18 gener 2024].
* ↑ «ATi Wonder Series» (en anglès americà), 07-06-2011. [Consulta: 18 gener 2024].
* ↑ Bouton, Jeff. «ATI's HDTV Wonder - It Has Arrived» (en anglès americà), 22-06-2004. [Consulta: 18 gener 2024].
# Conus tulipa

Conus tulipa és una espècie de gastròpode marí de la família Conidae. És una de les espècies més verinoses. Disposa de com 24 punxes verinoses. Un ésser humà si ha estat afectat per un Conus tulipa, pot morir en un temps de 2 a 6 hores,(el temps dependrà de la quantitat de verí). De dia estan sota la sorra, i només surten de nit per buscar menjar. Es distribueix per Madagascar, Maurici i Tanzània

## Referències

* 1 2 3 4 Conus tulipa Linnaeus, 1758 27 March 2010

## Enllaços externs

* http://biology.burke.washington.edu/conus/catalogue/index.php
# Niskayuna

Niskayuna és una concentració de població designada pel cens dels Estats Units a l'estat de Nova York. Segons el cens del 2000 tenia 4.892 habitants.

## Demografia

Segons el cens del 2000, Niskayuna tenia 4.892 habitants, 1.940 habitatges, i 1.435 famílies. La densitat de població era de 1.851,8 habitants per km².
Dels 1.940 habitatges en un 36,5% hi vivien nens de menys de 18 anys, en un 60,1% hi vivien parelles casades, en un 10,7% dones solteres, i en un 26% no eren unitats familiars. En el 22,3% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,2% tenia menys de 18 anys, un 4,1% entre 18 i 24, un 27,8% entre 25 i 44, un 24,6% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 85,4 homes.
La renda mediana per habitatge era de 65.077 $ i la renda mediana per família de 72.526 $. Els homes tenien una renda mediana de 51.801 $ mentre que les dones 39.167 $. La renda per capita de la població era de 29.786 $. Entorn del 0,9% de les famílies i l'1,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Niskayuna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Niskayuna». American Fact Finder. Oficina del Cens dels Estats Units, 12-01-2010.
# Samuel Aguilar

Samuel Aguilar (16 de març de 1933 - 12 de maig de 2013) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1958.

## Referències

* ↑ (castellà) Fallece ex mundialista paraguayo, ABC Color, 12 maig 2013
* ↑ «1958 FIFA World Cup Sweden». Arxivat de l'original el 2011-10-13. [Consulta: 5 gener 2018].
* ↑ Samuel Aguilar Fitxa i estadístiques a la FIFA
# Rasa del Pi Gros

La Rasa del Pi Gros és un torrent afluent per la dreta del Riu Negre, al Solsonès.

## Territoris que travessa

Fa tot el seu curs per terme municipal d'Olius.

## Xarxa hidrogràfica

Aquesta rasa no té cap afluent

## Enllaços externs

* Web de l'ICC: Mapa de la seva conca

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Síndrome de preexcitació

La síndrome de preexcitació és una afecció cardíaca en què part dels ventricles cardíacs s'activen massa aviat. La preexcitació és causada per una connexió elèctrica anormal o una via accessòria entre o dins de les cambres cardíaques. La preexcitació pot no causar cap símptoma, però pot provocar palpitacions causades per ritmes cardíacs anormals. Normalment, es diagnostica mitjançant un electrocardiograma, però només es pot trobar durant un estudi electrofisiològic. És possible que la malaltia no requereixi cap tractament, però els símptomes es poden controlar amb medicaments o ablació amb catèter.

## Tipus

* Síndrome de Wolff-Parkinson-White
* Síndrome de Lown-Ganong-Levine

## Referències

* ↑ Handbook of cardiac electrophysiology : a practical guide to invasive EP studies and catheter ablation. Londres: ReMEDICA Pub, 2002. ISBN 9781901346374. OCLC 48363139.
* ↑ Josephson, Mark E.. Josephson's clinical cardiac electrophysiology : techniques and interpretations. Fifth, 2015-08-10. ISBN 9781496326614. OCLC 938434294.
# Ohm

«Ohm» té aquests significats:
* Ohm (unitat), unitat del SI per a la resistència elèctrica
* Ohm (cràter), cràter d'impacte pertanyent a la cara oculta de la Lluna
* Ohm (riu), Curs fluvial del land d’Hessen (Alemanya).
* Llei d'Ohm, postulat de la física de l'electricitat
* Georg Simon Ohm (1789 - 1854), físic alemany
* Martin Ohm (1792-1872), matemàtic alemany germà del conegut físic Georg Simon Ohm
# Sahib al-Bab

Sàhib al-Bab fou un títol de la cort del Califat Fatimita d'Egipte que equival a Gran Camarlenc, i exercia un emir de primer rang. El títol anava al darrere en importància del de visir i era considerat un visirat menor; diversos titulars foren després visirs.

## Referències

* ↑ Enciclopèdia de l'Islam, VIII, 860